cyanic-selkie/wikianc huggingface dataset:
Henriette Jæger
2018
Utendørs satte hun ny norsk bestenotering på 60 meter i klassen J15 i mai med resultatet 7,67 sekunder En uke senere satte hun også ny norsk bestenotering i sjukamp i J15-klassen med 5352 poeng, da hun deltok utenfor konkurranse under det litauiske juniormesterskapet i friidrett.
2019
I juli 2019 deltok Jæger på Sommer-EYOF 2019 (European Youth Olympics Festival) i Baku, også kjent som ungdoms-OL. Her kom Jæger på en sterk andreplass i mangekamp med resultatet 5835 poeng, bare 78 poeng bak vinneren, Saga Vanninen fra Finland. Jæger deltok også på 1000 meter stafett for Norge under mesterskapet. Der løp hun etappen på 300 meter, og Norge kom på en 5. plass.
Lee Kuan Yew
Lee Kuan Yew (kinesisk: 李光耀, pinyin: Lǐ Guāngyào, født 16. september 1923 i Singapore, død 23. mars 2015 ) var statsminister i Singapore fra 1959 til 1990.
Mariella Venter
I 2021 representerte hun landet sitt på stafettlaget på 4 × 100 meter medley som med 14. plass ble utslått i forsøksheatet.
Lee Kuan Yew
Union med Malaysia og senere separasjon – 1963 til 1965
Idet han var ute av stand til å til en løsning på krisen besluttet Malaysias statsminister Tunku Abdul Rahman å utelukke Singapore fra Malaysia. Han hevdet at han valgte å «skjære over alle bånd med en delstatsregjering som ikke viste noen lojalitet med sin sentralregjering». Lee Kuan Yew var pågående og forsøkte å utarbeide et kompromiss, men uten fremgang, og undertegnet en overenskomst om separasjon 7. august 1965. Overenskomsten tok opp Singapores relasjoner med Malaysia etter separasjonen, med målet at samarbeidet skulle fortsette på områder som handel og felles forsvar.
Samme dag, 9. august 1965, vedtok Malaysias parlament resolusjonen som skar over Singapores bånd til Malaysia, og dermed skapte republikken Singapore. Singapores mangel på naturressurser, vanntilførsel som i stor grad var avhengig av Malaysia og en svært begrenset forsvarsevne var de fremste utfordringer som Lee og Singapores regjering stod overfor.
Politikk
Lee hadde tre hovedinteresser for sin administrasjon etter selvstendigheten: Nasjonal sikkerhet, økonomi og sosiale anliggender.
Ministermentor
Den 12. august 2004 gikk Goh Chok Tong av til fordel for Lees eldste sønn, Lee Hsien Loong. Goh ble seniorminister og Lee Kuan Yew fikk en ny kabinettpost som «Ministermentor».
Lee uttrykte sin uro over de synkende kunnskaper i standardkinesisk blant yngre singaporeanere. Han lanserte tv-programmet 华语 Cool! («Kinesisk - cool!»), i januar 2005, i et forsøk på å lokke unge seere til å lære seg mandarin.
Centralteatret
Fra 1959, samme år som Reidar Otto døde, ble teatret bortleid som biscene til Nationaltheatret under navnet Lille scene. I 1962 overtok Jens Book-Jenssen, og året etter ble det tatt i bruk som tv-studio for NRK. Fra 1971 og fram til i dag er Centralteatret biscene for Oslo Nye Teater.
Bygningen
I 1885 skiftet stedet navn til Victoria Theater.
Annonseblokkering
Annonseblokkering er fjerning eller endring av reklame på nettsider eller mobilapplikasjoner ved hjelp av programvare som filtrer innhold. Annonseblokkering er mest brukt som nettlesertillegg.
Mange aktører i mediebransjen kritiserer eller forsøker selv å blokkere brukere som har installert annonseblokkering. Dette fordi annonseblokkering reduserer medienes inntekter. Brukere som installerer annonseblokkering oppgir raskere nettsider, mindre forstyrrende lesning som hovedgrunner for bruken.
Felix von Wimpffen
Liv og virke
I 1792 gikk Wimpffen atter inn i hæren, som general, og forsvarte i september samme år Thionville mot Preussen. Etter beleiringens opphevelse ble han kalt til krigsministeriet, men avslo og fikk i stedet påta seg i stedet kommandoen over kystarmeen ved Cherbourg.
Gullris
Forekomster i Norge
Gullris finnes over hele Norge. Vanlig gullris går nord til Tromsø og er i tillegg funnet rundt omkring i Sør-Varanger, mens fjellgullris opptrer i de sørlige fjelltraktene og i tillegg i lavlandet fra Nordland og nordover.
We Are Happy People
«We Are Happy People» var en Top 5-hit i Skandinavia for den svenske gruppa Slam Creepers’, også kjent som The Slams.
Møre bispedømme
Ungdomsrådet i Møre bispedømme
Én gang i året avholdes Ungdomstinget, som er det øverste organet i ungdomsstrukturen i bispedømmet. De siste årene har dette blitt avholdt sammen med festivaler arrangert av de kristelige organisasjonene, som NMS U og KFUK-KFUM. Her legger ungdomsrådet frem sin årsrapport, de viktigste sakene diskuteres i plenum eller i grupper, og det avholdes valg. I dette valget velges ca. halvparten av ungdomsrådet hvert år, slik at en har en viss kontinuitet i arbeidet. Som medlem sitter man i to år, mens varamedlemmer kun sitter i ett. Hver menighet og ungdomsorganisasjon i bispedømmet kan sende to delegater med tale- og stemmerett, og eventuelt flere med observatørstatus. Lederen i ungdomsrådet velges internt ved første møte etter Ungdomstinget.
Reunion – ti år etter krigen
Handling
Filmen bygger på regissør Jon Haukelands tidligere dokumentar Før bombene falt fra 1999 om en gruppe serbiske og albanske studenter fra Kosovo som møttes rett før Kosovokrigen. Ti år etter samles deltagerne igjen og for første gang får de se filmen om seg selv. Det utløser en psykologisk prosess hos både vinnerne og taperne av krigen. De som før var ofre, kan synes å ha inntatt undertrykkernes rolle.
Splittelsen blir enda større når konfliktene kommer på bordet, men gjensynet med fortiden gjør at deltagerne for første gang opplever å ha noe til felles med motstanderen. Når møtet går mot slutten utløser dette et overraskende vendepunkt.
Fennikel
Fennikel kommer opprinnelig fra sør-Europa, først og fremst middelhavsområdet, samt fra sydvestre Asia.
Folkehallen i Wrocław
Den modernistiske Hundreårshallen eller Folkehallen (polsk Hala Stulecia, Hala Ludowa, tysk Jahrhunderthalle) er et av Wrocławs mest kjente landemerker. Den er et av det 20. århundres viktigere arkitektoniske verker, og ble skrevet inn på UNESCOS liste over verdens kulturarv i 2006.
I 1948 ble det foran hallen bygd et gigantisk spisstårn som strekker seg 100 meter mot himmelen (Iglica). Sammen med Den japanske hage (Ogród Japoński) og Den zoologiske hage (Ogród Zoologiczny) hører folkehallen til et av Wrocławs mest populære sports- og rekreasjonssteder.
King’s Head Inn (Aylesbury)
Et av de flotteste rommene er Gatehouse Chamber, «Porthusrommet». Det er fra midten av det 16. århundre, men er pusset opp senere. I det 17. århundre ble kriminaldomstolen samlet der for å drøfte saker. Dommene ble annonsert fra vinduet, som da hadde god utsikt mot markedsplassen; nyere bebyggelse har ført til at det nå ligger et kort smug mellom plassen og puben. Blant dommerne som har besøkt stedet er den berømte George Jeffryes. I 1700 vurderte de lokale magistratene å gjøre om King's Head til et hjelpefengsel, men de 400 pund som trengtes for å tilpasse bygningen var for mye. Det mest severdige i rommet er taket, som ble laget av den viktorianske arkitekten George Devey i 1880-årene. Det er i en form for tudorstil, egentlig en viktoriansk oppfatning av hvordan tudorstilen så ut. Han flyttet vinduet slik et utsikten mot markedsplassen ble beholdt til tross for at det kom bygninger foran puben, og flyttet en middelalderpeis fra storsalen. Graffitien i rommet er antagelig laget av soldater som bodde der under borgerkrigen.
Kiromanti
Tydning
[[Fil:Les lignes de la main Artlibre.png|thumb|Noen av linjene i en håndflate ifølge kiromantiske tradisjoner:
2. Hodelinja
Vidar Kleppe
Kleppe er bosatt i Vågsbygd i Kristiansand kommune.
Bakgrunn og politisk virke
Kleppe startet sin politiske karriere på 1980-tallet da han var medlem av Kristiansand formannskap og bystyre i periodene 1987–1991, 1995–1997 og 2003–2007. Han var medlem av Vest-Agder fylkesting 1995–1997 og 2003–2011. Han begynte sin rikspolitiske karriere da han ble innvalgt på Stortinget i 1989. Han markerte seg på 1990-tallet som en restriktiv innvandringspolitiker både i FrP og i norsk politikk og måtte i august 1999 tåle å få helt øl i håret to ganger med få dagers mellomrom under besøk på utestedet Tostrupkjelleren, først av redaktør for Norsk journalistlags fagblad «Journalisten», Jan Otto Hauge, deretter av visesangeren Lillebjørn Nilsen.
Acanthodoxus
Utseende
Middelsstor, avlange, litt blanke, gråbrunlige trebukker. Antennene er noe lengre enn kroppen. Pronotum er bredere enn langt, trapesformet, noe innsnevret ved roten. Dekkvingene er avsmalnende bakover og ender i en pigg.
Utbredelse
Artene er utbredt i det sørøstlige Brasil.
Adiheterothripidae
Utbredelse
Familien har et oppdelt utbredelse: to arter lever i det vestlige USA, mens de fire artene i slekten Holarthrothrips finnes mellom Kanariøyene i vest og India i øst.
Guanches
Historie
Det eksisterer en rekke myter om "Los Guanches", men få etterrettelige kunnskaper. Ingen vet riktig hvor de kom fra, og lite er kjent om dem, ut over det paradoksale faktum at disse øyboerne ikke hadde kunnskaper om å lage havgående fartøyer. Dette har satt grå hår i hodet på mange arkeologer, og det er sikkert også en av grunnene til at dette folket var lite kjent i landene omkring før Kanariøyene på 1400- og 1500-tallet mer og mer ble brukt som mellomstasjon for europeiske slavehandlere.
Den spanske erobringen startet i 1402 med ekspedisjonene ledet av Jean de Béthencourt og Gadifer de la Salle til Lanzarote. Alle Kanariøyene falt etter tur. Tenerife var den siste som holdt stand, men også denne måtte overgi seg i 1496. De fleste guanches møtte samme skjebne som indianerne i Sør-Amerika, døde i kontakt med de spanske erobrerne, enten i direkte kamp eller som følge av infeksjonssykdommer, som de hadde liten immunitet overfor.
PGA-touren 2020/21
PGA-touren 2020/21 var den 106. sesongen av PGA-touren, og den 54. sesongen siden den skilte lag fra PGA of America. Den begynte 10. september 2020 med Safeway Open og avsluttet 29. august 2021 med TOUR Championship.
Kortspill
Historie
I middelalderen i Europa ga kortspill drikke, pengespill og en rekke andre laster som trakk juks og charlataner til bordet. Kortspill ble så utbredt og forstyrrende at myndighetene forbød det. I sin bok The Game of Tarot forklarer historikeren Michael Dummett at en ordinasjon fra 1377 forbød kortspill på arbeidsdager i Paris. Lignende forbud ble vedtatt i hele Europa da predikanter prøvde å regulere kortspill, overbevist om at “Djevelens bildebok” bare førte til et liv i fordervelse.
Invasjoner av Afghanistan
Afghanistan har blitt invadert mange ganger gjennom historien, det har alltid vært uenighet om landets grenser og regjeringer. Mogul-herskerne i Sør-Asia, russiske tsarer, Sovjetunionen, Storbritannia og for tiden en amerikansk-ledet koalisjonsstyrke med NATO-soldater støttet av FN, har alle på et eller annet tidspunkt gjennomført en invasjon av Afghanistan.
Hensikt med invasjoner
Sett fra et geopolitisk ståsted er kontroll over Afghanistan avgjørende for å opprettholde kontroll over Sør-Asia. Afghanistan spilte en viktig rolle i kampene som ble utkjempet i «det store spillet». Senere kamper om Afghanistan kan i utvidet forstand sees som et ledd i å få kontroll over Sør-Asia og naturressursene som finnes der, samt en kamp om den strategiske beliggenheten midt i Eurasia. Historisk sett har erobringen av Afghanistan også spilt en viktig rolle i invasjonen av India fra vest gjennom Khyber-passet.
MDF
Ved fresing og saging av MDF skal man bruke verneutstyr, for støvet kan være helsefarlig.
Balsfjord
Kultur
Det ble plantet tusenårstrær utenfor rådhuset, ved Fjordmuseet og sykehjemmet Malangstun i Malangen. Treet utenfor rådhuset har vært skadet av gravearbeider flere ganger og skiftet ut.
Øst for Storsteinnes ligger naturreservatet Sørkjosleira, og på vestsiden av Balsfjorden ligger naturreservatet Kobbevågen, et viktig trekkfuglområde.
Kamphelikopter
Et kamphelikopter er et militært helikopter som er beregnet på å angripe mål på bakken. Bevæpning inkluderer som regel et roterende maskingevær eller maskinkanon og panservernmissiler eller raketter. Noen helikoptre kan i tillegg bevæpnes med luftvernmissiler for selvforsvar.
Døden tar buss
Døden tar buss (svensk Den skrattande polisen) er en kriminalroman fra 1968 av forfatterparet Sjöwall & Wahlöö i deres krimserie om Martin Beck og hans team. Boken er den fjerde i serien Roman om en forbrytelse (Roman om ett brott).
Supernatural
Sesong 2
Azazel åpner en portal til Helvete. Når hundrevis av demoner og andre sjeler rømmer, får han en siste konfrontasjon mot Winchester-brødrene. Ved hjelp av ånden til John Winchester, som rømte fra helvete gjennom portalen, dreper Dean til slutt Azazel og portalen stenges. Winchester-brødrene og deres allierte blir overlatt til å håndtere demon-hæren som har blitt sluppet løs, og kontrakten Dean har før han må reise til helvete.
Sesong 4
Dean gjør en avtale med englene for å redde Sam, og får vite at englene vil at «Apokalypsen» skal inntreffe for å gjenoppbygge Paradiset på jorden. Med hjelp fra Castiel rømmer Dean og forsøker å stoppe Sam, etter å ha fått vite at Lilith faktisk er det siste seglet. Men Sam dreper henne uansett. Ruby avslører hennes virkelige identiet som en demon. Hun er lojal mot Lucifer, og Dean dreper henne. I det sesongen slutter, rømmer Lucifer fra helvete.
Sesong 6
Den sjette sesongen begynner ett år etter avslutningen av den femte sesongen, med Dean som lever et litt lykkelig liv sammen med Lisa og Ben. Når en følelsesløs Sam vender tilbake til Dean, blir Dean tvunget til å forlate sitt nye liv og jobbe sammen med sin oppstandne bestefar Samuel - for å fange Alpha-monstre for Crowley. Denne gangen får ikke brødrene noe hjelp fra Castiel, fordi Castiel er alt for opptatt av en borgerkrig i himmelen mot erkeengelen Raphael.
Sesong 13
Winchester-brødrene forsøker å vende tilbake til den andre verdenen for å redde moren deres. Men dette mislykkes, og Ketch blir avslørt for å samarbeide med Asmodeus, som på sin side avslører at kilden til hans makt er Gabriel - som faktisk forfalsket hans død under konfrontasjonen mot Lucifer. Senere forsøker Lucifer å etablere seg som himmelens konge, i fravær av Gud og de andre erkeenglene.
Lithargyrus
Levevis
Larvene lever i død ved.
Utbredelse
Artene er utbredt fra Nicaragua i nord til Bolivia i sør, også på Guadeloupe i Vestindia.
Stakk (datastruktur)
Operatorer
Andre vanlige operasjoner er peek og size. Peek returnerer det øverste elementet uten å fjerne det. Hvis det finnes en peek, så kan pop være kalt drop. Size returnerer vanligvis antallet elementer i stakken, men kan også angi størrelsen i bytes. Hvis size angir størrelsen i bytes, så kan det finnes en operasjon length.
Generalstaben (Norge)
I 1940 opphørte generalstaben å eksistere. Senere overtok Forsvarets overkommando oppgavene.
Disturbed
Tidligere dager som Brawl 1994-1996
David Draiman, som hadde vært på tjue auditions den måneden, svarte på annonsen. Som gitarist Dan Donegan kommenterte etter å ha hørt Draiman, "Etter alle de vi har snakket med og testet på audition, var han (Draiman) den eneste som var klar til å gå med originalene. Og det imponerer meg, for å ha sagt det." Donegan sa også, "Jeg synes det er tøft gjort å gå rett inn i et rom med menn man ikke vet hvem er, og dermed ha baller til å si, 'La oss bare, du vet, la oss bare jamme'. Angående Draiman som deres nye vokalist i bandet, sa Donegan, "Etter et par minutter begynner han å fyre løs enorme melodier. Og der sitter jeg...spiller på gitaren min og smiler fra øre til øre, prøver å la være å få frem at jeg liker ham, for det vil jeg ikke... Som jeg sa etterpå, 'Vi ringer deg senere, vi må diskutere det litt.' Men jeg var så gira. Frysninger på ryggen. Siterer, 'Det er noe spesielt her'." Og som trommeslager Mike Wengren kommenterte, "Vi klikket fullstendig." Etter dette ble Draiman med i bandet og gjendøpte det Disturbed. I et intervju om hvorfor Draiman valgte å gjendøpe bandet fortalte han, "Dette hadde jeg hatt i bakhodet som et bandnavn i flere år. Det virket som om det symboliserte alt vi følte på den tiden. Den graden av samsvar som folk var tvunget inn i var forvirrende (disturbing) for oss, så navnet hadde liksom en mening."
Karl III av Lothringen
Regjering
Først i oktober 1559 vendte han tilbake til Nancy for å styre hertugdømmet. I Lothringens historie er han kjent for å ha vært fremgangsrik. Han underla seg nye territorier som Bitche, Phalsbourg og Marsal, reformerte justis- og finansvesenet og understøttet vitenskapene og kunsten, blant annet ved å grunnlegge et universitet i Pont-à-Mousson. Han videreførte dermed morens innenrikspolitikk.
Richmond Palace
Richmond Palace var en kongelig residens ved Richmond i England, fra 1327 til 1629. Det første palasset var kjent som Sheen Palace. Det var plassert der hvor Trumpeters House er idag.
Berg (Troms)
Berg (nordsamisk: Birggi suohkan) er en tidligere kommune i Troms på yttersiden av Senja. Den grenset i øst mot Lenvik, i sør mot Tranøy og i sørvest mot Torsken. Fra 1. januar 2020 ble de fire kommunene sammenslått og utgjør nye Senja kommune.
Paraclodia
Paraclodia er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Wings of a Dove (Bob Fergusons sang)
Norsk versjon
C. C. Bøyesen har skrevet en norsk tekst. Den norske tittelen er «Det var du som sa nei».
Veldig høy frekvens
VHF-området brukes mye til kringkasting og telefoni. Radiosignalene har normalt en rekkevidde like langt som øyet kan se, og frekvensområdet er særlig godt egnet i Norge siden radiosignalene blir reflektert av fjell som lys av et speil. Radiobølgene kan også "krumme seg rundt" en skarp fjellkam. En radiosender på en fjelltopp kan derfor ha dekning ned i en dal, selv om det ikke er innenfor synsvidde.
Flora in the Darkroom
Flora in the Darkroom er et musikkalbum med Al DeLoner, utgitt i 2006.
Gareth Southgate
Hans høydepunkt i karrieren var å vinne ligacupen med Aston Villa og Middlesbrough. Han nådde også finale i FA-cupen og UEFA-cupen som spiller, og har 57 landskamper for. Spillerkarrièren endte i mai 2006 etter at han ble utpekt til manager for Middlesbrough. Der var han i litt over tre sesonger, frem til han fikk sparken 20. oktober 2009.
Liste over fornaldersagaer
Utgivelser
Den svenske juristen og historikeren Carl Gustaf Kröningssvärd (1786–1859) ga ut sagaene på svensk i 1834. En ny trebindsutgave av Fornaldarsögur Norðrlanda ble utgitt på islandsk i 1889 av Valdimar Asmundarson (1852–1902). Sagaene er også utgitt samlet av de islandske historikerne Guðni Jónsson og i 1954.
Noen av tekstene er kjent fra Flatøyboken som utgis på norsk i 2014.
Regjeringens minnemedalje for innsats under andre verdenskrig
Medaljen ble opprettet i forbindelse med markeringen i 2015 av at det var gått 70 år siden frigjøringen etter andre verdenskrig. Medaljen skulle i utgangspunktet kun tildeles i jubileumsåret, men ordningen ble videreført de neste årene. Pr. 2017 var minnesmedaljen tildelt omtrent 1 100 personer.
Azusa Yamauchi
Hun representerte Japan under Sommer-OL 2020 i Tokyo, hvor hun ble utslått i andre runde.
CFB Valcartier
Canadian Forces Base Valcartier er en canadisk militærleir lokalisert 25 km vest for Quebec by. CFB Valcartier ble satt opp som militærleir i august 1914 som del av mobiliseringen av Canadian Expeditionary Force ved utbruddet av første verdenskrig. På grunn av nærheten til havnen i Quebec by ble den den største militærleiren på canadisk jord med 32 000 mann og 8000 hester.
Nepal – Liste over kommunistpartier: 1 innledning
Informasjonen på lista
De større og viktigere partiene og gruppene har egne artikler i norsk wikipedia. For noen mindre partier og grupper der det ikke fins slike artikler, er det lagt til en del tilleggsinformasjon på denne lista. Et eksempel er NKP (2006).
Itchy and the Girl Dancing
Itchy and the Girl Dancing er et musikkalbum med Al DeLoner, utgitt i 2010.
Nepal – Liste over kommunistpartier: 1 innledning
Om mangfoldet av partinavn
I tillegg har ihvertfall større og mer etablerte partier og organisasjoner i Nepal offisielle navn både på nepali og engelsk. I presse på engelsk fra Nepal, India og i vesten blir som regel engelske partinavn brukt. Noen ganger de offisielle, andre ganger mer eller mindre merkelige uoffisielle oversettelser. For eksempel er det offisielle engelske navnet på Nepals største og viktigste parlamentariske kommunistparti Communist Party of Nepal (Unified Marxist and Leninist). Partiet blir noen ganger kalt United istedenfor Unified, men dette er altså feil! Men partinavnet er så langt og tungvint å skrive at mesteparten av tida skriver pressa bare UML, ei form som også har blitt brukt i norsk og andre vestlige språk, og dukker opp i tekst på nepali.
Navnekonvensjonene har skifta fra 1960-tallet, da det begynte å dukke opp forskjellige kommunistpartier, til i dag.
Vibeke Sæther
Lekestue (1971-1980)
Sammen med Geir Børresen ledet Vibeke Sæther i en årrekke programserien Lekestue på NRK Barne-TV. I tillegg til programlederansvaret var hun involvert i produksjonen av serien som programsekretær.
Willington dueslag og staller
Willington dueslag og staller (engelsk Willington Dovecote & Stables) er en av National Trusts eiendommer. Den ligger i Willington i Bedfordshire. Eiendommen har en stall fra det 16. århundre og et dueslag i stein med plass til over 1 500 duer.
Felix Klein
Erlangen-programmet
I 1871, mens han var i Göttingen, gjorde Klein noen viktige oppdagelser i geometri. Han publiserte to artikler som viste at både euklidske og ikke-euklidske geometrier kunne oppfattes som spesialtilfeller av en projektiv flate med et spesifikt tilhørende kjeglesnitt. En viktig setning som ble utledet ut fra dette arbeidet var at ikke-euklidsk geometri var konsistent hvis og bare hvis euklidsk geometri var det.
Bolingbroke Castle
Bolingbroke Castle er en borgruin i Bolingbroke i Lincolnshire.
Gege
For en vanlig mandsjuisk prins' hustruer eller konkubiner, ble de deres status rangert slik, fra øverst til nederst: daifujin (offisiell hustru), cefujin (førsterangs konkubine) og gege. De sistnevnte kunne det være svært mange av, og på de offisielle fyrstelige fortegnelser over familiemedlemmer nøyde man seg med å nedtegne daifujin- og cefujin-kvinnene.
Sørum Idrettslag
Sørum IL arrangerer årlig en rekke ulike konkurranser med Stomperud-navnet:
Elgskiskyting
Klasser
Sporten tiltrekker seg både mosjons- og topputøvere, og det er egne aldersklasser for både menn og kvinner. Utøverne deltar i klassen tilhørende den alderen de fyller i løpet av kalenderåret. Konkurransereglene er like i Finland og Sverige, og det er et mål at de skal være like for hele Norden. For å delta i konkurranser må man være medlem i Svenska Jägareförbundets (SJ) eller Suomen Metsästäjäliitto (Finlands Jägerforbund).
Andrej Vasilevskij
Vasilevskij debuterte i Stanley Cup-sluttspillet 6. juni 2015, da han kom inn i andre kamp, og reddet de fem skuddene som ble skutt må mål i den perioden han var inne.
Bardu
Historie
Bardu kommune ligger i flere sammenhengende dalfører mellom fjellene i Indre Troms og har nærmere 4000 innbyggere. Den administrative og politiske ledelse er i kommunesenteret som er Setermoen. Bardu ble grunnlagt i 1791 av Fogd Jens Holmboe (1752–1804) i Senjen og Tromsø fogderi etter Storofsen på Østlandet. Denne storflommen foranlediget bosettingen i Bardu, først fra Østerdalen og senere fra Gudbrandsdalen på 1700- og 1800-tallet. Fogd Holmboe søkte råd hos sin fetter, Bernt Anker, når det gjaldt nyryddingen. Staten ga den flomrammede befolkningen lite eller ingen hjelp, og Holmboe ytet derfor straks økonomisk bistand til innflytterne, og mange av de som kom nordover var husmannssønner som fikk muligheten til å bli selveiere.
Kommunevåpenet
Kommunevåpenet viser en svart jerv på gul bunn. Jerven er et symbol på de store skogene og det rike dyrelivet i kommunen. Kommunen har valgt bergveronika som kommuneblomst.
Grunnkretser
Utvikling i folketallet i kommunen fra 2000 til 2022:
Savoy Palace
Savoy Palace, ansett som den mest fornemme adelige urbane palasset i middelalderens London, var residensen til John av Gaunt inntil det ble ødelagt i bondeopprøret i 1381. Det er ikke noe bevart av palasset. Savoy Palace lå mellom Strand og Themsen, de nåværende Savoy Theatre og Savoy Hotel fører navnet videre. I nærheten av palasset ble loven administrert av en særskilt jurisdiksjon, kjent som «Liberty of the Savoy», adskilt fra restene av grevskapet Middlesex. Navnet «Savoy» er avledet fra Peter II, greve av Savoie.
Savoy Chapel
Den eneste bygningen som har opprinnelse tilbake til middelalderen og som overlevde rivning på 1800-tallet, er en del av det opprinnelige palassets kirke, bygd på 1490-tallet. Det ble siden sykehusets kapell, Savoy Chapel, dedikert Johannes Døperen. Det hadde en tid en tysk lutheransk menighet, og tilhører i dag den engelske kirke som benyttes som kirken for hertugdømmet Lancaster og Victoriaordenen. Martin Carthy (født 1941), før han begynte med folkemusikk, var korist her.
Gregory Bateson
Biografi
Etter krigen underviste Bateson i antropologi i New York og Massachusetts. Under krigen arbeidet han for OSS, CIAs forløper. Mot slutten av 40-årene ble han også interessert i psykiatri. Sammen med psykiateren Jurgen Ruesch skrev han i 1951 Communication: The Social Matrix of Psychiatry. I 1949 begynte han å jobbe som etnolog ved Veteran’s Administration Hospital i Palo Alto. Her hadde Bateson et forskningsprosjekt sammen med Jay Haley, antropologen John Weakland og psykiateren Don Jackson. De var opptatt av å studere kommunikasjon i familier der et av medlemmene var psykotiske (Palo Alto-gruppen). I perioden (1952 til 1962) jobbet de med å introdusere kommunikasjonsteori som forståelsesramme for en rekke sosiale fenomener. I 1956 skrev de artikkelen “Toward a theory of schizophrenia” der de formulerte Double bind-hypotesen. Denne gruppens arbeid har vært en viktig inspirasjonskilde for familieterapi og særlig det man kaller systemisk familieterapi. I 1960-årene arbeidet Bateson ved delfinlaboratoriene på Jomfruøyene og på Hawaii. Mot slutten av sin yrkeskarriere underviste Bateson ved University of California at Santa Cruz. De aller siste årene bodde han på Esalen Institute, i Big Sur, California.
Antropologi og tverrfaglighet
Allerede i sin første bok viste Bateson sin originalitet og manglende vilje til å innordne seg under rådende paradigmer i sosialantropologien. Monografien Naven (1936), basert på feltarbeid hos iatmul-folket i Sepik-regionen på Ny-Guinea, har fokus på et ritual der kjønnsroller og maktforhold blir snudd på hodet, og hvor rolleadferd kommer til uttrykk på overdrevne, karikerte måter. Han viser hvordan dette ritualet gjør deltagerne i stand til å innta et metaperspektiv på eget samfunn, samtidig som den overdrevne adferden fungerer selvforsterkende; i en relasjon definert ved at den ene part opptrer ekshibisjonistisk, mens den andre underkaster seg, vil økt ekshibisjonisme føre til forsterket underkastelse og omvendt. For bedre å kunne eskalere slike eskalerende prosesser utviklet Bateson begrepet skismogenese. Han skiller mellom to typer skismogenese, symmetrisk og komplementær. I symmetriske prosesser opptrer partene likt, som i et rustningskappløp. I komplementære prosesser opptrer de gjensidig forsterkende ved å utføre ulike handlinger, som i ekteskapelige uoverensstemmelser.
Glasnost
Politbyrå-medlemmet Aleksander Jakolev var hjernen bak begge ideologiene.
Lords Appellant
I 1387 startet de et væpnet opprør mot Rikard II, og slo hans styrker ved Radcot Bridge utenfor Oxford. De beholdt Rikard som gallionsfigur, men de fleste ved hans hoff ble tiltalt, fengslet, sendt i eksil eller henrettet. Blant de som ble rammet var Michael de la Pole, 1. jarl av Suffolk som ble tiltalt i 1386 og Robert de Vere, hertug av Irland, som ble fratatt sine titler og sendt i eksil.
Nepal – Liste over kommunistpartier: 2 navn på norsk
Nepals Kommunistiske Parti
NKP blei stifta i India i 1949. Partiet gikk i oppløsning på 1960-tallet. Fra ca. 1965 brøyt den landsomfattende organisasjonen i praksis sammen, og mange distrikter og avdelinger begynte å fungere som uavhengige lokale grupper. I ei stor partisplittelse i det som var igjen av partiet gikk majoriteten ut og stifta NKP (Pushpa Lal), mens den gamle partilederen T. L. Amatya fortsatte i en liten rest av partiet, som fra da av blei kalt NKP (Amatya). Etter dette regnes partiet som definitivt oppløst.
Playoff (golf)
Playoff er et uttrykk innen golf som betyr ytterligere spill etter at turneringens standardvarighet ender uavgjort. Playoff-spillet kan vare fra ett enkelt hull til en full golfrunde på 18 hull. Lengden på playoff-spillet kan være fastsatt på forhånd til et bestemt antall hull, eller til en av spillerne vinner ett hull, kalt sudden death.
Termitomorpha
Utseende
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).
Ou Jingbai
Ou Jingbai (født 2. juni 1971), kinesisk softballspiller som deltok i de olympiske leker 1996 i Atlanta.
Norgesmesterskapet i orientering 2006
Norgesmesterskapet i orientering 2006 bestod av flere arrangementer som i 2006 kåret norgesmestere i orientering.
Den katolske kirke i Norge
De fem historiske bispesetene
Disse regnes således som de fem historiske bispesetene i Norge:
Norgesmesterskapet i orientering 2006
Langdistanse
Sted: Kristiansand
Liga I
Format
De fire siste lagene ved seriens slutt blir degradert til Liga II på nivå to og blir erstattet av denne seriens to øverste lag fra begge todelte serier.
Lengste skihopp i USA
Menn
Norske utvandrere brakte skisport og ikke minst skihopping til USA, og var i mange år de fremste pådriverne for idretten. Dette gjenspeiler seg i oversikten over rekordene, som helt fram til 2. verdenskrig domineres av nordmenn og norskamerikanere.
Den katolske kirke i Norge
Menigheter
I Oslo katolske bispedømme:
Urettmessige krav om statsstøtte
I 2016 oppdaget Fylkesmannen i Oslo at Oslo katolske bispedømme i perioden 2010 til 2014 hadde oppgitt for høye medlemstall og derfor mottatt for mye i statsstøtte. Bispedømmet søkte om og fikk utbetalt statsstøtte på vegne av alle de katolske menighetene i Norge, fordi det førte det sentraliserte medlemsregisteret for alle landets katolske menigheter.. Det kom frem at ansatte i Oslo katolske bispedømme hadde brukt telefonkatalogen for å velge ut navn som «virket katolske», for eksempel ved at de så ut til å være polske eller spanske. De ansatte i bispedømmet søkte opp personnumrene til disse personene, førte dem opp i medlemsregisteret og krevde statsstøtte for disse påståtte medlemmene. Kulturdepartementet krevde deretter at bispedømmet skulle tilbakeføre midlene som de urettmessig hadde fått utbetalt. Saken endte i retten, og både tingretten og lagmannsretten ga Staten medhold i at pengene skulle betales tilbake. I dommen går det fram at «i overkant av 67 000 personer er blitt lagt inn i registeret vårt av fem personer som vi vet alle i større eller mindre grad har benyttet telefonkatalogen som en av kildene».
Private Internet Access
Selskapet
Den administrerende direktøren i Private Internet Access (og morselskapet, London Trust Media, Inc.) er Ted Kim. London Trust Media eier også IRC-nettverket Freenode. I 2018 ble tidligere adminstrerende direktør Mark Karpelès i Mt. Gox utnevnt til Chief Technology Officer i PIAs daværende morselskap, London Trust Media.
Tilskuertall i Eliteserien
Publikumsøkningen har vært mest markant siden 2003, og dette forklares gjerne med en mer spennende og jevnere liga, uten et suverent Rosenborg samt nye eller utvidede stadioner som Color Line Stadion og Viking stadion.
Topp 10 – Klubber med høyest snitt
Sist oppdatert 08.03.2011
Gjerløws Minde
Aldershjemmet, som fikk et vesentlig påbygg i 1963, ble nedlagt i 1989. I 1997 ble bygget revet for å gi plass til nye leiligheter. Materialene ble lagret for at det igjen skulle oppføres på nytt, men det viste seg at det var i så dårlig forfatning, at dette ikke lot seg gjøre. Istedenfor ble en utvendig kopi reist på Teaterplassen på Tyholmen i Arendal sentrum i 2008, omtrent 100 meter fra den første opprinnelige plassen hvor det først ble oppført. Innvendig ble det bygget som seks leiligheter, men utvendig er det en kopi, justert etter 2008 standard på etasjehøyder osv.
Norsk Myndeklubb
Historie
I 1971 hadde klubben ca. 200 medlemmer, men antallet steg drastisk da Norsk Kennel Klub (NKK) i 1972 vedtok at klubben også skulle omfatte rasene irsk ulvehund, italiensk mynde, saluki og skotsk hjortehund. I 1975 fikk klubben NKKs godkjennelse til også å inkludere rasene faraohund, ibizahund og sloughi. Noen av disse rasene har siden forlatt klubben og dannet sine egne klubber. Greyhound-folket startet Norsk Greyhoundklubb allerede i 1952, og var således aldri med. Norsk Irsk Ulvehundklubb ble dannet i 1977. Podenco-folket startet Podencoklubben i 1990. Den organiserer rasene etnahund, faraohund, ibizahund, podenco canario og podengo portugues.
Brilon
Brilon er en middelstor by i Sauerland i Hochsauerlandkreis i Regierungsbezirk Arnsberg i den østlige delen av Nordrhein-Westfalen. Byen er et statlig anerkjent kursted. Med sin 77,5 km² store byskog, er Brilon byen med den største kommunale skogsbesittelse i Tyskland. Byen hadde 26 335 innbyggere den 31. desember 2010.
Fornaldersaga
Tema og innhold
Stedet for handlingen er i hovedtrekk Norden, men stundom beveger den kortvaring til mer fjerne og eksotiske områder: i Eirik den vidfarnes saga reiser hovedpersonen helt til India. Fornaldersagaene har svært ofte også mytologiske trekk, slik som dverger, alver og kjemper (troll). Til tross for de mytologiske trekkene betraktet nordiske forskere på 1800-tallet fornaldersagaene for likevel å inneholde historisk materiale, og de ble nøye studert ettersom de representerte en heroisk og romantisk fortid som var viktig for den nasjonale byggingen av de tre nordiske landene Norge, Sverige og Danmark. På 1900-tallet ble nasjonalbygging ved å romantisere fortiden mindre viktig, og isteden ble fornaldersagaene betydningsfulle for å granske det førkristne samfunnets mytologi og tenkemåte.
Probeyeria
Utseende
Små (gjerne ca. 2,5 millimeter), spinkle, maurlignende, brungule kortvinger. Antennene er ganske kraftige, kroppsbygningen spinkel. Bakkroppen er gjerne mer eller mindre pæreformet med smal "stilk" ved roten, som hos maurene.
Levevis
Denne gruppen er knyttet til maur (myrmekofile), særlig i slekten Neivamyrmex.
Gard Simenstad
Gard Simenstad (født 12. april 1999) er en norsk fotballspiller som spiller for Raufoss Fotball.
Christen Finbak
Christen Johannes Finbak (født 4. juni 1904 i Korgen, død 26. februar 1954 i Trondheim) var en norsk kjemiker som var professor ved NTH.
Grønnstein
Alle de tre store pukkverkene i Trondheim driver på den samme åren av grønnstein og gabbro. Årsproduksjonen i 2002 var mellom 750 000–1 050 000 tonn. Grønnsteinen er godt egnet til byggeråstoff, men den slites fort og gir mye piggdekkstøv når den brukes som tilslag i asfalt.
Nora synger Prøysen
Nora synger Prøysen er et musikkalbum med Nora Brockstedt, utgitt i 1971. Albumet er produsert av Johnny Sareussen.
Sørishavsstrømmen
Så lenge Antarktis var landfast med Australia og Sør-Amerika ble varme strømmer transportert sørover, og Antarktis var isfritt. Men platetektoniske bevegelser førte til at det antarktiske kontinentet ble revet løs fra de australske og sør-amerikanske kontinentene, og med åpningen av Tasman- og Drakestredet startet den kalde sirkumpolare strømmen opp og hindret varmt overflatevann i å trenge sørover. Dermed startet en nedkjøling som for rundt 35 millioner år siden resulterte at den antarktiske iskappen la seg over det nå isolerte kontinentet, og jorda gikk med det inn i den pågående kenozoiske istida.
Markuskirken
Tidlig historie
Flere krøniker fra middelalderen forteller om to venetianske kjøpmenns translatio (overføring) av evangelisten Markus' levninger fra Alexandria i Egypt til Venezia i 828 (eller kanskje 829). Detaljer varierer, og beretningene utbroderes med beretninger om mirakuløse hendelser ment å bevise relikvienes ekthet. Uavhengig av mirakelberetninger tjente overføringen til å rettferdiggjøre Venezias rett til å besitte disse relikvier, og til å forankre den venetianske kirkes primat, allerede som rettelig etterfølger etter patriarkatet Aquileia, til også å rage over det gamle metropolitansetet Alexandria.
Ciriaco María Sancha y Hervás
Han deltok ved konklavet 1903 som valgte pave Pius X.
Episkopalgenealogi
Hans episkopalgenealogi er:
Chirk Castle
Chirk Castle er et slott i Wrexham i Wales, som ble bygget i 1295 av Roger Mortimer, 1. jarl av March som en del av Edvard I av Englands nettverk av festninger i det nordlige Wales. Den bevokter inngangen til Ceiriog Valley, og ligger nær byen Chirk.
Miki Nakamura
Miki Nakamura (født 12. september 1992) er en japansk bueskytter.
Poticuara
Utseende
Middelsstor, avlange, gule og svarte trebukker. Antennene er noe lengre enn kroppen, svarte, de innerste leddene fortykkede og sterkt hårete. Pronotum er omtrent trapesformet, litt bredere enn langt, kan ha gule sidekanter. Dekkvingene er litt innsnevrede i midten med tre opphøyde lengderibber. De kan være ensfarget brungule eller svarte med gule skuldre og en blekgul tverrstripe.
Rae kommune
Nordover i retning av Ülemistesjøen i Tallinn kommune ligger landbruksområdet mellom Jüri og Assaku, som den stedlige maleren Olav Maran (født 1933) har beskrevet i impresjonistisk stil. I nyere tid har industri- og boligfelt også strukket seg sørover fra innsjøen og fortrengt landbruksmark langs motorveien både i Tallinn og Rae kommuner.
Hans Kirk
Under den tyske okkupasjonen ble Kirk som hundretalls andre danske kommunister fengslet uten lov og dom i juni 1941. Han satt 26 måneder dels i Horserødleiren, dels i enecelle i Vestre Fængsel, men klarte å flykte derfra 29. august 1943. Resten av okkupasjonstiden lå han i dekning. Etter frigjøringen i mai 1945 gjenopptok han arbeidet sitt som journalist i kommunistavisen Land og Folk.
Martin Borthen
Martin Luther Borthen (født 13. august 1878 i Kristiansund, død 25. mars 1964 i Bergen) var en norsk seiler som deltok i De olympiske leker i 1920 i Antwerpen.
Ypsilon (bro)
Broen
Den offisielle åpningen skjedde 16. januar 2008, med direktesending på TV 2.
Chiliburger
En chiliburger (også kjent som en chili size, eller simpelthen size, fra «hamburgerstørrelse» ) er en type hamburger. Den består av en hamburger der kjøttstykket er toppet med chili con carne. Burgeren serveres ofte «åpen», det vil si med det øvre brødet av, og noen ganger serveres chilien ved siden av burger snarere enn som topping. Chilien kan serveres alene, eller med ost, løk, eller iblant med tomater som garnityr.
Stoppested (jernbane)
Historikk
I nedgangstider og rasjonaliseringstider var stoppestedene utsatt for å bli avbemannet. Stoppestedet endret da gjerne status fra stoppested til holdeplass, dvs. at togene fortsatte å stoppe der, men man måtte ordne med billett og reisegods på toget. Fraktgods ble det ikke mulig å få ekspedert på stedet lenger, men hele vognlast kunne ofte ordnes dersom stoppestedet hadde eget spor for godsvogner, og det gikk godstog på banen som plukket opp og satte ut enkeltvogner («arbeidende godstog»). Noen få stoppesteder ble oppgradert til stasjon dersom avstanden mellom kryssingsstedene var blitt for lang. I dag er slike fjernstyrte, og stoppestedets opprinnelige utstyr anvendes ikke. I praksis er det derfor ikke lenger noen kobling mellom det opprinnelige stoppestedet og den fjernstyrte stasjonen, utover navnet på stedet.
Mark Walters
Walters fikk sin debut for de røde 17. august da han kom inn som innbytter i hjemmekampen mot Oldham i 2-1 seieren på Anfield. Hans første mål kom på straffespark i bortekampen mot Notts County på Meadow Lane 7. september. Liverpool vant kampen 2-1. Han spilte de fleste kampene for Liverpool denne sesongen, og var med på å hjelpe laget til finalen i FA-Cupen, men i selve finalen mot Sunderland satt han på benken under hele kampen. Liverpool vant forøvrig 2-0 etter mål av Michael Thomas og Ian Rush.
Andreas Nygaard (langrennsløper)
Andreas Nygaard (født 22. november 1990 i Sandnessjøen) er en norsk langrennsløper som representerer Burfjord IL og Team Ragde Charge.
2015/16
I Ski Classics 2015/16 fikk han til sammen 534 poeng, og endte på tolvteplass. Han vant sprintcupen, med 410 poeng. Han deltok i tre av rennene i Worldloppet denne sesongen, og fikk niendeplass i Jizerská Padesatka i Tsjekkia som beste plassering. I Worldloppet 2016 sammenlagt kom han på 47.-plass med 26 poeng. Han kom på tiendeplass i Birkebeinerrennet 2016.
Bjarkøy
Etymologi
Bjarkøy [bjark`øy] er oppkalt etter Bjarkøya [bjærk`øya], av urnordisk Bjarkrøy og Bjarkar-. Navnet forekommer flere steder langs norskekysten og betyr «øy med bjørkeskog».
Samfunn
Lokalavisen Bjarkøyposten er siden 2000 blitt utgitt av Bjarkøy kommune. Lokalavisen Sverdslaget er en nettavis som skrives av frivillige journalister.
Johan Friele
Friele ble olympisk mester i seiling under sommer-OL 1920 i Antwerpen. Han vant sammen med Arthur Allers, Martin Borthen, Kaspar Hassel, Egill Reimers, Christen Wiese, Erik Ørvig, Olaf Ørvig og Thor Ørvig olympisk gull i klassen 12 meter type 1919 med den norske båten «Heira II». Det var kun én båt i denne klassen.
Høle
Tidligere kommune
1. januar 1965 ble det meste av Høle med 926 innbyggere slått sammen med Høyland og Sandnes kommuner samt det meste av Hetland kommune til den nye Sandnes kommune. Samtidig ble Oltesvik krets med 37 innbyggere overført til nye Gjesdal kommune.
Eksterne lenker
Høle kommune på Arkivportalen.no
Jonas Fjeld
Karriere
Tida står stille
I 2005 startet han samarbeidet med bluegrassgruppen Chatham County Line fra USA. Sammen har de gitt ut tre album, Amerikabesøk (2007), Brother of Song (2009) og Western Harmonies (2013), og gjennomført flere turneer i Norge og USA. For albumet Brother of Song ble de nominert til Spellemannprisen 2009 i klassen for countrymusikk.
Woodstock: Music from the Original Soundtrack and More
Det solgte til gull i mai 1970 og til 2x Platinum i 1993.
Sporliste
Side seks
Monacos Grand Prix 2008
Monacos Grand Prix 2008 var det sjette løpet i Formel 1-sesongen 2008. Det ble arrangert 22. – 25. mai på Circuit de Monaco i Monte Carlo.
Frances Oldham Kelsey
Æresbevisninger
President John F. Kennedy hedret Kelsey med President's Award for Distinguished Federal Civilian Service i 1962. I 2001 kom hun med i National Women's Hall of Fame. Asteroiden 6260 Kelsey er oppkalt etter henne.
Ishockey-VM 1971 (pulje A)
Beste målvakter
De fem beste målmaktene som har spilt 40 % eller mer av lagets totale spilleminutter. Kilde: Ice-hockey-stat.com
Utvisninger (fair play)
Kilde: Ice-hockey-stat.com
Infinite (Eminem-album)
Infinite ble bare utgitt på kassett og grammofonplate. Bare 400 kopier ble produsert, men det har blitt funnet flere kopier av albumet på Internett-sider som eBay. Eminem solgte albumet ut fra bagasjerommet i bilen sin i Detroit. Albumet er svært sjeldent og kan ikke bli funnet i butikker.
Albion
Albion er det tidligst kjente navnet på Storbritannia. Navnet har imidlertid vært brukt spesielt om både England og Skottland. Navnet kan ha keltisk opprinnelse eller være enda eldre, fra en proto-indoeuropeisk grunnform som betyr både «hvit» og «fjell». På latin betyr albus hvit, og romerne regnet med at navnet Albion kom av dette, i forbindelse med de hvite klippene ved Dover.
Annen bruk av navnet
Flere britiske fotballag har Albion i navnet. De mest kjente er West Bromwich Albion, Brighton & Hove Albion og Burton Albion i England og Albion Rovers i Skottland.
Kaspar Hassel
Seiler
Hassel ble olympisk mester i seiling under sommer-OL 1920 i Antwerpen. Han vant sammen med Arthur Allers, Martin Borthen, Johan Friele, Egill Reimers, Christen Wiese, Erik Ørvig, Olaf Ørvig og Thor Ørvig olympisk gull i klassen 12 meter type 1919 med den norske båten «Heira II». Det var kun en båt i denne klassen.
Cai Chusheng
Bakgrunn og virke
Cai kom fra en familie med slektsrøtter i Guangdong. Han måtte ut i arbeidslivet allerede som 12-åring. I 1927 ble han ansatt i et lite filmstudio i Shanghai. Senere ble han kjent med Zheng Zhengqiu og ble hans regiassistent fra 1929 til 1931 i filmselskapet Mingxing.
I 1931 gikk Cai over til det nystartede selskapet Lianhua og hadde året etter filmdebut med filmene Spring in the South og Pink Dream. Hans neste film, Dawn Over the Metropolis (1933), beskjeftiget seg med klassekonflikter, sosial urettferdighet og korrupsjon. Cai Chushengs sosialkritiske brodd ble stadig tydeligere. Med 1934-filmen Song of the Fishermen fikk Cai internasjonal berømmelse.
Øresundsforbindelsen
Eierforhold og drift
De samlede kostnader med Øresundsforbindelsen var ca. 30,1 mrd. DKK. De siste års gode trafikktall gjør at broforbindelsen antas å være nedbetalt i 2034.
Saltkraft
Membranen
Det er utformingen av membranen som er den store teknologiske utfordringen. En osmotisk membran har maskevidde ned mot 1/10 mm. Den stopper klor og natrium, men slipper vannmolekylene gjennom. Membranen består av et porøst bæreskikt. På dette ligger den osmotiske membranen med en tykkelse på 50-100 nanometer. Oppgaven er å lage membranen slik at den får størst mulig gjennomstrøming av vannmolekyler. Arealkravene er enorme og en opererer med tall som 1000 m2 membranflate per m3 der avstanden mellom membranflatene kan være 0,5 – 1 mm.
Filosofiåret 1901
Filosofiåret 1901 er en oversikt over hendelser, utgivelser og personer med tilknytning til filosofi i 1901.
Liste over større Linux-distribusjoner
Slackware
Den eldste «nålevende» distribusjonen.
Marija Kameneva
Marija Andrejevna Kameneva (født 27. mai 1999) er en russisk svømmer.
Juice Wrlds diskografi
NOTHINGS DIFFRENT </3 (2017)
A Night at the Opera (film)
Bakgrunn
Denne filmen var den første filmen som Brødrene Marx utga hos filmselskapet MGM etter at de fikk sparken fra Paramount. Det er blitt hentydet at det var på forslag fra filmprodusent Irving Thalberg at filmen markerte en retningsforandring i brødrenes karriere. I deres filmer utgitt av Paramount var brødrene mer anarkistiske, og angrep alle (med komisk midler) som var så uheldige at de kom i deres veg, enten de fortjente det eller ikke (vanligvis hadde de fortjent det). Thalberg mente derimot at dette gjorde at brødrene ikke alltid virket like sympatisk, spesielt hos den kvinnelige delen av publikumet. Hos MGM ble brødrene omdannet til mer hjelpsomme karakterer. Fra nå av rettet de sine (komiske) angrep mot de opplagte skurkene i filmen.
Ørland
Geografi
Ørland er en fruktbar lav grusslette i form av en halvøy, og skiller seg tydelig fra nabokommunenes topografi. Det er svært lite utmark i kommunen. Det meste av arealet er brukt av forsvaret, til landbruk, som naturfredningsområder eller som bebygde områder. Det er tre bebodde øyer og flere holmer utenfor fastlandet.
Skole og helse
Helsetjenestene i kommunen er samlet på Ørland Medisinske Senter på Brekstad. Senteret har utgangspunkt i Sanitetsforeningens syke- og fødestue fra 1952. Senteret omfatter lege, helsesøster, fysioterapi, militær sykestue, sykehjem, base for hjemmesykepleie, fylkeskommunal tannklinikk og psykiatritjenester. Fosen distriktsmedisinske senter har både Spesialistpoliklinikk og Avdeling for observasjon og etterbehandling her; avdelingen samarbeider med St. Olavs hospital og Orkdal Sjukehus, og regnes som en forløper i utviklingen av samhandling i helsevesenet.
Næringsliv
Landbruket sysselsatte i 2010 ca 8% av befolkningen og næringen er dominerende i landskapsbildet. De viktigste landbruksproduktene i Ørland er melk, korn og kjøtt. Ørland meieri, etablert 1878, ble nedlagt i 2011.